Etter hvert som keiseren vokste opp kjempet hoffet rundt ham for å få innflytelse. Mikael ga sin onkel Bardas (bror til keiserinne Theodora) innflytelse ved å utnevne ham til kaisar (Cæsar), en tittel som plasserte ham nest etter keiseren. Bardas sørget for å drepe Theoktistos i november 855, og med støtte fra Bardas og en annen onkel, Petronas, klarte Mikael III å styrte regentene og plasserte sin mor og søstre i kloster i 857.